ગુજરાતની વસતિ હવે, સાડા છ કરોડના આંકડાને પાર કરશે, પરંતુ ગુજરાતમાં મિલાવટ-યુક્ત ખાદ્ય-પદાર્થોના નમૂના લઈ, તેની તપાસ કરાવવી તથા કસૂરવારોને દંડવાની ગતિ એટલી મંદ છે કે, એન્ફોર્સમેન્ટ ઓફ ફૂડ સેફટી એન્ડ સ્ટાન્ડર્ડ એક્ટ-૨૦૦૬નો કોઈ અર્થ સરતો જણાતો નથી. ગુજરાતમાં વર્ષે ખાદ્યપદાર્થોના સરેરાશ ૧૨થી ૧૩૦૦૦ જેટલા અર્થાત રોજના સરેરાશ ૩૫ જેટલા નમૂના લેવાય છે અને એમાંથી સરેરાશ ૮થી ૧૦ ટકા નમૂનામાં મિલાવટ માલુમ પડે છે. એનો સીધો અર્થ એ થયો કે, ગુજરાતમાં કુલ ખાદ્યપદાર્થોમાંથી ૧૦ ટકા ખાદ્યપદાર્થોને જોખમી પ્રકારના ગણી શકાય.